b'\n_START_ARTICLE_\nAntanas Sutkus (1939)\n_START_SECTION_\nBiografija\n_START_PARAGRAPH_\nMok\xc4\x97si E\xc5\xbeer\xc4\x97lio vidurin\xc4\x97je mokykloje, 1958\xe2\x80\x931964\xc2\xa0m. Vilniaus universiteto Istorijos ir filologijos fakultete studijavo \xc5\xbeurnalistik\xc4\x85. 1960\xe2\x80\x931962\xc2\xa0m. savaitra\xc5\xa1\xc4\x8dio \xe2\x80\x9eLiterat\xc5\xabra ir menas\xe2\x80\x9c, 1962\xe2\x80\x931969\xc2\xa0m. \xc5\xbeurnalo \xe2\x80\x9eTarybin\xc4\x97 moteris\xe2\x80\x9c fotoreporteris._NEWLINE_1968\xe2\x80\x931969\xc2\xa0m. Lietuvos fotografijos meno s\xc4\x85jungos k\xc5\xabrimo iniciatyvin\xc4\x97s grup\xc4\x97s pirmininkas, 1969\xe2\x80\x931974\xc2\xa0m. Lietuvos fotografijos meno draugijos organizacinio komiteto pirmininkas, 1974\xe2\x80\x931980\xc2\xa0m. Lietuvos fotografijos meno draugijos pirmininko pavaduotojas, 1980\xe2\x80\x931989\xc2\xa0m. Lietuvos fotografijos meno draugijos pirmininkas, 1989\xe2\x80\x931990\xc2\xa0m. ir nuo 1996\xc2\xa0m. Lietuvos fotomeninink\xc5\xb3 s\xc4\x85jungos pirmininkas. Nuo 1976\xc2\xa0m. Tarptautin\xc4\x97s menin\xc4\x97s fotografijos federacijos (FIAP) fotografas menininkas (AFIAP). _NEWLINE_1965\xc2\xa0m. buvo vienas pirm\xc5\xb3j\xc5\xb3 fotograf\xc5\xb3, kuriems leidosi fotografuojamas \xc5\xbdanas Polis Sartras ir Simona Bovuar. _NEWLINE_2001\xe2\x80\x932002\xc2\xa0m. paskirta Ernos ir Viktoro Haselblad\xc5\xb3 centro fondo (\xc5\xa0vedija) stipendija asmeninio fotografij\xc5\xb3 archyvo tvarkymui ir dokumentavimui.'